**III IZVJEŠTAJ O ZADUŽIVANJU**

Općina Ernestinovo nije se zadužila u razdoblju 1.1.-30.6.2020.

**IV IZVJEŠĆE O KORIŠTENJU PRORAČUNSKE ZALIHE**

U razdoblju 1.1.-30.6.2020. Općina Ernestinovo nije koristila proračunske zalihe

**V IZVJEŠĆE O DANIM JAMSTVIMA**

U razdoblju 1.1.-30.6.2020. Općina Ernestinovo nije davala jamstva.

**VI OBRAZLOŽENJE OSTVARENIH PRIHODA I PRIMITAKA, RASHODA I IZDATAKA**

**PRIHODI I PRIMICI**

Ukupni prihodi u izvještajnom razdoblju ostvareni su 4.659.198,78 kune što je 20,04% u od ukupno planiranog u 2020. godini i 104,50% od ostvarenog u prethodnoj godini.

*Prihodi od poreza* na ostvareni su u iznosu od 2.033.610,12 kune što je 79,6% u odnosu na izvršenje 2019. godine i 40,90% u odnosu na plan. Vidljiv je pad prihoda u donosu na prethodnu godinu zbog posljedica uzrokovanih COVIDOM 19.

*Prihodi od imovine* odnose se na prihod od iznajmljivanja stanova u vlasništvu Općine, naknade za koncesije, zakup poljoprivrednog zemljišta u vlasništvu RH, prihode od naknade za nezakonito izgrađene građevine. Ostvareni su u iznosu od 357.240,92 kune što je 128,38% u odnosu na isto razdoblje prethodne godine i 46,44 u odnosu na plan.

*Prihod od pomoći* ostvaren je u iznosu od 1.853.447,75 odnosno 287.20% u odnosu na prethodnu godinu i 11,66% u odnosu na plan. Prihodi od pomoć najvećim djelom odnose se na nacionalno i EU sufinanciranje tekućih i kapitalnih projekata.

*Prihodi po posebnim propisima* su prihodi vodoprivrede prema Zakonu o financiranju vodnog gospodarstva (8%) vodnog doprinosa naplaćenog na našem području), prihod od grobne naknade, komunalnog doprinosa, komunalne naknade, upravne i administrativne pristojbe.

Komunalni doprinos je namjenski prihod za financiranje građenja i održavanja objekata i uređaja komunalne infrastrukture, a plaća ga vlasnik građevne čestice na kojoj se gradi građevina.

Komunalna naknada je također namjenski prihod, uplaćuje se tromjesečno, a namjena je odvodnja atmosferskih voda, održavanje čistoće javnih površina, održavanje nerazvrstanih cesta, groblja, javne rasvjete.

U razdoblju 01.01.-30.06.2020. godine prihod od komunalne naknade iznosi 324.702,40 kuna.

Ostali nespomenuti prihodi za posebne namjene ostvareni su u iznosu od 55.476,09 kuna, a odnose se na komunalni doprinos i grobnu naknadu

*Prihodi od prodaje proizvoda, roba i usluga* odnosi se na prihode od obavljanja pokopa i poslova obavljanja naplate vodne naknade. Ovaj prihod u razdoblju 1.1-30.6.2020. godine iznosi 13.763,21 kune .

*Prihodi od prodaje nefinancijske imovine* ostvareni su iznosu od 20.958,29 kune, a odnosi se na prodaju poljoprivrednog zemljišta u vlasništvu RH .

**RASHODI I IZDACI**

Rashodi i izdaci ostvareni su u iznosu od 6.300.283,50 kune što je 206,31% u odnosu na prethodnu godinu i 25,54 % u odnosu na plan.

*Rashodi za zaposlene* ostvareni su u iznosu od 948.810,32 kune što je 98,58% u odnosu na prošlu godinu i 44,59% u odnosu na plan. Tijekom 2019. godine Općina ima zaposlenih putem javnih radova, dok u 2020. nije.

*Materijalne rashode* čine naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa i ostali nespomenuti rashodi poslovanja a ostvareni su iznosu od 1.455.153,47 kune, tj. 173,03% u odnosu na isto razdoblje prethodne godine i 29.53% u odnosu na plan.

*Financijske rashode* čine bankarske usluge, usluge platnog prometa, zatezne kamate i ostali financijski rashodi u svoti od 21.232,30 kune.

*Subvencije* su ostvarene u iznosu od 155.600,00 kuna za subvencioniranje programa predškolskog odgoja putem vrtića „Mali princ“ i Centra za autizam

*Pomoći unutar opće države* ostvarile su se u iznosu od 57.357,93 kune i to kao pomoći za rad osnovnih škola na području Općine Ernestinovo, te troškova režija ambulante u Laslovu i dječjem vrtiću u Ernestinovu, a temeljem ugovora sklopljenim sa Domom zdravlja Osijek.

*Naknade građanima i kućanstvima* ostvarene su u iznosu od 94.797,00 kune. Najveći dio tih sredstava odnosi se na troškove stanovanja socijalno ugroženog stanovništva , jednokratne novčane pomoći, naknade za novorođenčad sufinanciranje prijevoza učenika i studenata.

*Ostali rashodi* ostvareni su u iznosu od 210.687,20,00 kune što je 45,02% u odnosu na isto razdoblje prethodne godine i 10,34% u odnosu na plan.

*Rashodi za nabavu nefinancijske* imovine ostvarile su se u iznosu od 3.357.245,28 kuna što je 854,94% u odnosu na 2019. i 22,93 % u odnosu na plan, a uglavnom se odnose na kapitalne projekte izgradnje infrastrukture i dječjeg vrtića koji su u fazi izgradnje

**VII VIŠAK/MANJAK PRIHODA**

U razdoblju 01.01.-30.06. 2020. godine Općina Ernestinovo ostvarila je viša prihoda poslovanja u iznosu od 1.695.202,27 kuna te manjak prihoda od nefinancijske imovine u iznosu od 3.336.286,99 kune te ukupni iznosi manjak prihoda u iznosi 1.641.084,72 kune.

Članak 3.

Ovaj Polugodišnji izvještaj o izvršenju Proračuna Općine Ernestinovo za 2020. godinu, objavit će se u „Službenom glasniku“ Općine Ernestinovo.

KLASA: 400-05/20-02/2 Predsjednik Općinskog Vijeća

URBROJ: 2158/04-01-20-1

Ernestinovo, 09. rujna 2020. Krunoslav Dragičević